Diari Oficial de la Generalitat Valenciana


Sumari del DOGV 7058, del 02-07-2013 (2013/6738)

Notificació de la sentència dictada en el procediment ordinari número 196/2010.
-------------------------------------------------------------------------------

### Dades del document

Número de DOGV
:   7058

Data del DOGV
:   02-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6738


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment ordinari número 196/2010. [2013/6738]  
Procediment ordinari 000196/7841-AZ  
Demandant: Europa Sol Albir 2001, SL.   
Procuradora: Begoña Miro Oriola.   
Demandat: Dirk-Jan de Graaf.   
Procurador/a: -   
Tomás Mora Zaragoza, secretari del Jutjat de Primera Instància número 1 de Benidorm.  
En les actuacions indicades, a instàncies de la procuradora Begoña Miro Oriola, en nom i representació d'Europa Sol Albir 2001, SL, contra Dirk-Jan de Graaf, ha sigut dictada la sentència l'encapçalament i part dispositiva de la qual són del tenor literal següent:  
«Sentència número 54/2013  
Benidorm, 7 de març de 2013  
José Francisco Bernal Alcover, magistrat jutge titular del Jutjat de Primera Instància número 2 de Benidorm i partit, en funcions de substitució natural o ordinària del magistrat jutge titular del Jutjat de Primera Instància número 1 de Benidorm, he vist les presents actuacions de juí declaratiu ordinari número 196/2010, seguides a instàncies de la demandant Europa Sol Albir 2001, SL, representada per la procuradora dels tribunals Begoña Miro Oriola, i assistida per la lletrada Verónica Yáñez Dierick, contra el demandat Dirk-Jan de Graaf, en situació processal de rebel·lia, sobre la resolució del contracte de compravenda d'un immoble.  
Dispositiva  
Estime íntegrament la demanda formulada per la procuradora dels tribunals Begoña Miro Oriola, en nom i representació processal de l'actora Europa Sol Albir 2001, SL, contra el demandat Dirk-Jan de Graaf, i  
  
1. Declare la resolució de ple dret de la compravenda de data 9 de setembre de 2009, atorgada davant del notari de l'Alfàs del Pi Salvador Vidal Fernández, amb el número 1273 del seu protocol, per impagament del preu ajornat de la compra per part del comprador, hui demandat, Dirk-Jan de Graaf, amb pèrdua de les quantitats entregades per ell a compte del preu, ascendents a la suma de 80.000,00 euros, que farà seues la part venedora, hui demandant, Europa Sol Albir 2001, SL, en concepte de danys i perjuís per l'incompliment i ús de l'immoble pel comprador i, en conseqüència:  
  
2. Condemne el demandat, Dirk-Jan de Graaf, a entregar la possessió de l'immoble objecte de la compravenda a favor de l'actora. El demandat ha de desallotjar la vivenda objecte de la compravenda esmentada, ha de posar-la a disposició de l'actora, amb l'advertència que si no ho fa, serà desallotjat per la força.  
3. Condemne el demandat, Dirk-Jan de Graaf, al pagament de totes les costes processals produïdes en este procediment.  
Deduïu una testimoniança literal d'esta sentència, que quedarà en estes actuacions, i incloeu l'original en el llibre de sentències civils d'este Jutjat.  
Notifiqueu la resolució a les parts, feu-los saber que no és ferma i que s'hi pot interposar un recurs d'apel·lació, davant d'este Jutjat, en el termini de 20 dies, comptador des de l'endemà de la notificació, en el qual s'han d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen; després en coneixerà l'Audiència Provincial d'Alacant.  
  
Amb este fi, s'indica a les parts que la interposició del recurs d'apel·lació requerix la constitució d'un depòsit de 50 euros per mitjà de la consignació d'esta suma en el compte de depòsits i consignacions obert a nom del Jutjat, que ha de ser acreditat a l'hora de la interposició, i no s'admet a tràmit cap recurs el depòsit del qual no estiga constituït.  
  
Si el recurrent ha incorregut en defecte, omissió o error en la constitució del depòsit, es concedirà a la part el termini de dos dies per a l'esmena del defecte, amb l'aportació, si és el cas, de documentació acreditativa.  
Si no ha fa, es dictarà una interlocutòria que posarà fi al tràmit del recurs, o que no admeta la demanda, i quedarà ferma la resolució impugnada.  
Si s'estima totalment o parcialment el recurs, o la revisió o rescissió de la sentència, en la mateixa resolució es disposarà la devolució de la totalitat del depòsit.  
Quan l'òrgan jurisdiccional no admeta el recurs o la demanda, o confirme la resolució objecte de recurs, el recurrent o demandant perdrà el depòsit, al qual es donarà la destinació prevista en esta disposició.  
Esta és la meua sentència, que, jutjant definitivament en esta instància, pronuncie, mane i firme.  
Publicació. Esta sentència ha sigut llegida i publicada pel magistrat jutge que la subscriu en el mateix dia de la data, mentres celebrava audiència pública, de la qual cosa, en done fe.»  
I, perquè servisca de notificació al demandat rebel, Dirk-Jan de Graaf, expedisc este edicte.  
  
Benidorm, 11 de març de 2013.- El secretari: Tomás Mora Zaragoza.